Իրավաբանական բաժնի պետը պատասխանատու է տրամադրելու իրավական բնույթի աջակցություն §Տրանսպորտային ծրագրերի իրականացման կազմակերպություն¦ ՊՈԱԿ-ի (այսուհետև՝ ՏԾԻԿ) կողմից իրականացվող ծրագրերի հետ կապված (այսուհետև` Ծրագրեր) բոլոր իրավական և պայմանագրային հարցերի վերաբերյալ ՏԾԻԿ-ի Գլխավոր տնօրենին և անձնակազմին, ՀՀ տրանսպորտի, կապի և տեղեկատվական տեխնոլոգիաների նախարարությանը (այսուհետև՝ ՏԿՏՏՆ), Կառավարման խորհրդին և Ծրագրի դոնոր կազմակերպություններին, նախապատրաստելու հետագա տրանշների և ՏԾԻԿ-ի գործառույթներին առնչվող աշխատանքները: Իրավաբանական բաժնի պետը պատասխանատու է պարզելու, վերլուծելու և հասցեագրելու իրավական խնդիրները, վարելու բանակցություններ իրավական փաստաթղթերի, Ծրագրի շրջանակներում կնքված պայմանագրերի, դրանց լրացումների և հուշագրերի պատրաստման ընթացքում և վերջիններս մշակելու, ներկայացնելու առաջարկություններ և ապահովելու իրավական համապատասխանությունը Ֆինանսավորման շրջանակային համաձայնագրի (ՖՇՀ), Վարկային համաձայնագրի և Ծրագրի իրականացման համաձայնագրի (ՎՀ և ԾԻՀ) և այլ ծրագրային փաստաթղթերի, ինչպես նաև ՀՀ օրենսդրության հետ: Իրավաբանական բաժնի պետը աշխատում է ՏԾԻԿ-ի տարբեր բաժինների, ինչպես նաև ՏԿՏՏՆ հետ` համակարգելու և ռացիոնալացնելու ներքին իրավական գործընթացները: Հանդիսանում է իրավական հարցերով կապող օղակ ՏԿՏՏՆ և Ծրագրի դոնոր կազմակերպությունների միջև, ստեղծում և պահպանում է անմիջական հարաբերություններ պետական կառավարման մարմիններ հետ: